



ประกาศองค์การบริหารส่วนตำบลกาลอ
เรื่อง  การรับขึ้นทะเบียนผู้สูงอายุเพื่อรับเงินเบี้ยยังชีพผู้สูงอายุ
  ประจำปีงบประมาณ  2560
....................................................................
	ตามที่กระทรวงมหาดไทยได้ประกาศใช้ระเบียบกระทรวงมหาดไทยว่าด้วยหลักเกณฑ์ การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552  เพื่อใช้ในการดำเนินงานการจ่ายเบี้ยยังชีพผู้สูงอายุขององค์กรปกครองส่วนท้องถิ่น  ซึ่งตามความนัยข้อ 7 แห่งระเบียบ  ภายในเดือนพฤศจิกายน ของทุกปี ให้ผู้ที่จะมีอายุครบหกสิบปีบริบูรณ์ขึ้นไป  ในปีงบประมาณถัดไป  มาลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา  ณ  สำนักงานขององค์กรปกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด นั้น

	เพื่อให้การดำเนินการ ดังกล่าว  เป็นไปด้วยความถูกต้อง  เรียบร้อย  องค์การบริหารส่วนตำบลกาลอ  จึงขอประกาศให้ผู้สูงอายุที่มีคุณสมบัติตามหลักเกณฑ์ต่อไปนี้  และมีความประสงค์จะขอรับการสงเคราะห์เบี้ยยังชีพผู้สูงอายุไปติดต่อยื่นคำร้องขอขึ้นทะเบียน  ตามวัน เวลา  และสถานที่ที่องค์การบริหารส่วนตำบลกาลอ  ได้ประกาศกำหนดโดยผู้สูงอายุที่จะมีสิทธิได้รับเงินเบี้ยยังชีพ  จะต้องมีคุณสมบัติและดำเนินการ  ดังต่อไปนี้

	1. คุณสมบัติได้รับเงินเบี้ยยังชีพผู้สูงอายุ
	    ผู้มีคุณสมบัติได้รับเงินเบี้ยยังชีพผู้สูงอายุ  ต้องเป็นผู้มีคุณสมบัติและไม่มีลักษณะต้องห้ามดังต่อไปนี้
	    (1)  มีสัญชาติไทย
	     (2)  มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน
	    (3)  มีอายุ  60  ปี  บริบูรณ์ขึ้นไป  โดยเป็นผู้ที่เกิดก่อนวันที่  1  ตุลาคม  2499  (ในกรณีที่ในทะเบียนราษฎรไม่ปรากฏวันที่  เดือนเกิด  ให้ถือว่าบุคคลนั้นเกิดในวันที่  1  มกราคมของปีนั้น)
	    (4) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือองค์กรปกครองส่วนท้องถิ่น  ได้แก่  ผู้รับเงินบำนาญ  เบี้ยหวัด  บำนาญพิเศษ  หรือเงินอื่นใดในลักษณะเดียวกัน  ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่นผู้ได้รับเงินเดือน  ค่าตอบแทน  รายได้ประจำ  หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ  
2.  ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยยังชีพผู้สูงอายุ
	     ให้ผู้สูงอายุที่มีคุณสมบัติดังกล่าว  ยื่นคำขอรับเงินเบี้ยยังชีพผู้สูงอายุด้วยตนเอง    ระหว่างวันที่  1-30  พฤศจิกายน  2558  ในวัน  เวลา  และสถานที่ที่ อบต.กำหนด  พร้อมหลักฐาน  ดังต่อไปนี้
…/(1) บัตรประจำตัว...




-2-

	      (1)  บัตรประจำตัวประชาชน  หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
	        (2)  ทะเบียนบ้านพร้อมสำเนา
	      (3)  สมุดบัญชีเงินฝากธนาคารกรุงไทยพร้อมสำเนา  สำหรับในกรณีที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร

	      ในกรณีที่มีความจำเป็นที่ไม่สามารถลงทะเบียนได้  ผู้สูงอายุอาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทน

	      จึงประกาศมาเพื่อทราบโดยทั่วกัน
		
ประกาศ  ณ  วันที่  22  ตุลาคม  พ.ศ.2558





            (นายอาแว   ซงตายา)
                  นายกองค์การบริหารส่วนตำบลกาลอ  

